Лэжьыгъэхэр Iахын щIадзэ
ГъуазджэхэмкIэ Кавказ Ищхъэрэ къэрал институтым (Налшык къалэ) накъыгъэм и 4-5 махуэхэм щекIуэкIынущ «Кинокавказ» зыфIаща япэ Кавказ Ищхъэрэ щIалэгъуалэ кинофестивалым и япэ зэхыхьэр. КъызэгъэпэщакIуэхэм абы хэтыну ирагъэблагъэ кинематографист IэщIагъэм ирилажьэу е ар гъэунэхун щIэзыдзагъащIэу илъэс 16-м щыщIэдзауэ 35-м нэсыху зи ныбжьхэр. Лэжьыгъэхэмрэ лъэIу тхылъхэмрэ Iахынущ мэлыжьыхьым и 22 хъуху. Ар зэрыгъэхьэзырын хуей щIыкIэри итщ, лъэIу тхылъри къыщыбгъанэ хъунущ www/kinokavkas.ru сайтым.
Лэжьыгъэ нэхъыфIхэр къыщыхахынущ фестивалым мы и унэтIыныгъэхэмкIэ: фильм кIэщIхэр, анимацэ фильмхэр, документальнэ фильмхэр, социальнэ рекламэ.
КъэпщытакIуэ гупым хэтынущ Кавказ Ищхъэрэ федеральнэ щIыналъэм, Москва къалэм кинематографиемкIэ я IэщIагъэлIхэр.
Зэхыхьэм и екIуэкIыкIэнум, хэбгъэхьэ хъуну лэжьыгъэхэм, нэгъуэщIхэми ехьэлIа псори къыщыпщIэфынущ ищхьэкIэ къыщытхьа www/kinokavkas.ru сайтым.
Апхуэдэуи упщIэ зиIэхэр фыпсалъэ хъунущ 8-928-078-17-81 (Ажэгъуей Заринэ), 8-928-914-17-84 (Челикин Артём) телефонхэмкIэ.
Электрон хэщIапIэр: kinokavkas@mail.ru
БЛИЙ Даянэ.
